Dvalarleyfi , fjölskyldusameining , ákvörðun ÚTL felld úr gildi Þann 14. nóvember 2017 er kveðinn upp svohljóðandi úrskurður nr. 569 / 2017 í stjórnsýslumáli nr . KNU17070031 á ákvörðun Þann 14. júlí 2017 kærði [...] ( hér eftir nefnd kærandi ) , ákvörðun Útlendingastofnunar , dags. 23. júní 2017 , um að synja henni um dvalarleyfi fyrir foreldri , sbr. 72. gr. laga um útlendinga nr. 80 / 2016 . Kærandi lagði fram umsókn um dvalarleyfi ásamt maka sínum . II . Málsatvik og málsmeðferð Í hinni kærðu ákvörðun kom fram að kærandi hafi lagt fram umsókn um dvalarleyfi þann 27. febrúar 2017 . III . Ákvörðun Útlendingastofnunar Í ákvörðun Útlendingastofnunar var vísað til þess að samkvæmt 69. gr. laga um útlendinga gæti nánasti aðstandandi útlendings , sem dveldist hér á landi á grundvelli dvalarleyfis samkvæmt tilteknum ákvæðum laga um útlendinga , fengið dvalarleyfi á grundvelli fjölskyldusameiningar . Til nánustu aðstandenda teldust m.a. foreldrar 67 ára og eldri . Fram kemur að kærandi og maki hennar búi við [...] og hafi því sótt um dvalarleyfi hér á landi á grundvelli fjölskyldusameiningar við syni sína . Í öðru lagi byggir kærandi kröfu um ógildingu ákvörðunar Útlendingastofnunar á því að stofnunin hafi brotið gegn rannsóknarreglu 10. gr. stjórnsýslulaga . Útlendingastofnun hafi verið í lófa lagið að kanna hvort kærandi ætti önnur tengsl við landið sem sérstaklega yrði byggt á . Kærandi hafi lagt fram svokallaða „ fjölskyldubók “ þar sem finna mætti upplýsingar um öll börn kæranda . Í 69. gr. laga um útlendinga er kveðið á um skilyrði fyrir dvalarleyfi vegna fjölskyldusameiningar . Í þeim tilvikum er jafnframt heimilt að veita útlendingi undanþágu frá skilyrði um að geta framfleytt sér sjálfur , sbr. 55. gr. laganna , ef barn hans sýnir fram á að það geti tryggt framfærslu viðkomandi . Líkt og fram er komið var umsókn kæranda um dvalarleyfi vegna fjölskyldusameiningar synjað á þeim grundvelli að kærandi væri ekki foreldri þess einstaklings sem umsóknin væri byggð á , sbr. 69. og 72. gr. laga um útlendinga . Þá hefur kærandi lagt fyrir nefndina gögn frá syni hennar varðandi framfærslu hennar hér á landi . Með vísan til þeirra gagna sem liggja nú fyrir telur kærunefnd rétt að mál kæranda fái nýja meðferð hjá Útlendingastofnun . Með hliðsjón af öllu framangreindu verður hin kærða ákvörðun felld úr gildi og lagt fyrir Útlendingastofnun að taka mál kæranda til meðferðar að nýju . Úrskurðarorð Ákvörðun Útlendingastofnunar er felld úr gildi . Lagt er fyrir stofnunina að taka mál kæranda til meðferðar að nýju .